  Туспуктэм: Оля Чайникова Майя Бывальцева Кузонын улӥсьёс но куноос удмуртъёслэн но мукет выжы калыкъёслэн лулчеберетэнызы тодматскизы. Татарстанлэн шоркараз йӧскалык кылъёсты но лулчеберетэз утёнлы сӥзем «Древо жизни» ӵектослэн йылпумъян люкетэз ортчиз. Со сярысь бигер элькунысь удмуртъёслэн огазеяськонзылэн «ВКонтакте» мерлыко вотэсысь огиназ ивортӥзы. Ижкарысь Галина Матвеева удмуртъёслэсь сяме пырем чеберъяськонзэс – монисто – лэсьтыны дышетӥз. Кукмор ёросысь Биер (Починок-Сутер) гуртысь «Инвожо» ансамбль фольклор ансамбль удмурт калыклэсь лулчеберетсэ возьматӥз. Озьы ик шулдыръяськонэ лыктэмъёсты Татарстанын улӥсь мукет калыкъёслэн – ӟучьёслэн, бигеръёслэн, чувашъёслэн, мордваослэн, поръёслэн, башкиръёслэн – сям-йылолъёсыныз тодматскизы. « Та выллем ӵектосъёс югдытэм сяна, пӧртэм калыкъёсты огазеяло, мерлыкез но тӧрлыкез ог-огзылы матэгес каро, азьлане ӟечезлы оскыса учкыны луонлык сёто » Андрей Герасимов, Татарстанысь удмуртъёслэн йӧскалык лулчебертъя автономизылэн кивалтӥсез Тодэ вайытом, Удмуртиын «Кин кызьы узырме, или Ограбление по-удмуртски» фильмез (6+) съёмкаосы пыриськем командалы, картинаез лэсьтыны юрттӥсьёслы возьматозы. Тегъёс: удмуртъёс Лулчеберет Татарстан  